**ANEXA 1 LA HOTĂRÂREA CONSILIULUI LOCAL AL MUNICIPIULUI CRAIOVA NR.108/2023**

Descrierea sumară a investiției aferente proiectului**„Campus Regional Oltenia pentru Învăţământul Dual”**

Investiția propusă prin proiectul **„Campus Regional Oltenia pentru Învăţământul Dual”**va fi realizată în concordanță cu necesitățile în domeniul infrastructurii școlare și universitare, identificate la nivel regionalși urmărește să contribuie la creşterea calității formării elevilor/studenților din această regiune, raportat în special la nevoile pieței muncii, reflectând și susținând tendințele de dezvoltare ale sectoarelor economice la nivel local și regional, dar și calificările necesare ramurilor industriale cu potențial competitiv, cu accent pe creșterea nivelului de calificare și tehnologii inovatoare.

În spațiile nou construite se vor regăsi următoarele funcțiuni, dar fără a se limita la acestea: săli de clasă, bibliotecă și sală de lectură, ateliere de practică,inclusiv laboratorul inteligent, bază sportivă, spații administrative (cancelarie, cabinet medical, grupuri sanitare, cabinet consiliere orientare profesională etc.), cantină, spații de cazare, alte spații pentru activități recreative etc.

Toate aceste clădiri nou construite vor deservi liceele și instituțiile de învățământ superior de stat implicate în învațământul dual, care fac parte dinConsorţiul Regional Integrat pentru Invăţământ Dual Craiova și vor fi în proprietatea entității care pune la dispoziție terenul, respectiv UAT Județul Dolj, care va asigura, în baza prevederilor legale, funcționalitatea acestora pe termen lung.

În elaborarea documentațiilor tehnice, precum și în faza de execuție, se va avea în vedere respectarea tuturor prevederilor legale în vigoare referitoare la calitatea în construcții, dar și cele specifice destinației spațiilor nou construite, astfel încât, după finalizarea construcțiilor și recepționarea acestora să poată fi obținute toate autorizațiile de funcționare necesare.

Fiecare clădire nou construită din campusul profesional integrat va respecta standardul NZEB, fiind clădiri cu performanță energetică foarte ridicată, cu un consum de energie primară foarte scăzut. Din necesarul de consum energetic în clădire, cel puțin 30% urmează a fi asigurat din surse regenerabile de energie. De asemenea, se va urmări ca aceste clădiri să respecte solicitarea privind necesarul de energie primară cu cel puțin 20% mai mic decât cerința pentru clădirile al căror consum de energie este aproape egal cu zero (NZEB).

În ceeace privește dotarea și operaționalizarea CampusuluiRegional Oltenia pentru Învăţământul Dual se va achiziționa mobilier pentru: exterior, bibliotecă, sală de lectură, săli de clasă, baza sportivă, spații administrative (cancelarie, cabinet medical, grupuri sanitare, cabinet consiliere orientare profesională etc.), spații cazare, cantină, ateliere practică, inclusiv pentru laboratorul inteligent şi pentru alte spații aferente activităților recreative.

De asemenea, se vor achiziționa dotări specifice pentru: cantină și atelierul de turism și alimentație publică,dotări specifice pentru baza sportivă, utilajeşi echipamente tehnologice pentru atelierele de practică, echipamente digitale pentru atelierele de practică și laboratorul inteligent, echipamente IT săli de clasă, bibliotecă și sala de lectură.

Toate acestea reprezintă un sprijin real pentru elevii și studenții înscriși la rutele de învățământ dual, în special pentru cei proveniți din categorii dezavantajate, care vor beneficia de servicii de cazare și masă, burse, consiliere și orientare profesională, accesul neîngrădit la beneficiile oferite de campus, evitând-se orice discriminare bazată pe sex, origine etnică sau rasială, religie sau credință, dizabilitate, vârstă sau orientare sexuală,atât în perioada de implementare a proiectului, cât și după finalizarea acestuia.

Achiziția de echipamente va include și serviciile aferente precum: asigurare, servicii de instalare, punere în funcțiune, instruirea aferentă și mentenanța pe perioada proiectului. Echipamentele achiziționate în cadrul proiectului vor fi utilizate exclusiv pentru activitățile cu elevii/studenții.

Atelierele de practică nou construite în campus,precum și laboratorul inteligentvor fi echipate, pe baza unui concept de digitalizare adaptat profilului unităților de învățământ preuniversitar și al Universității din Craiova, partenere în Consorţiul Regional Integrat pentru Invăţământ Dual Craiova.

În acest sens,în scop didactic,vor fi digitalizate atelierele de practică specifice fiecarui domeniu și un laborator inteligent (partea de trunchi comun pentru toate filierele liceelor tenologiceşi tehnice partenere). Se vor achiziționa noi instrumente și echipamente pentru dotarea acestora în vederea extinderii ariei de activitate sau dezvoltării de noi calificări sau pentru introducerea metodelor inovative digitale de predare-învățare și de realizare a pregătirii practice.

De asemenea, după operaționalizarea Campusului vor fi asigurate condițiile materiale, echipamente de lucru și de protecție pentru elevi și studenți, materii prime, materiale consumabile, energie și celelalte utilități necesare pentru practica elevilor, astfel cum este organizată în răspunderea unității de învățământ, în conformitate cu standardele de pregătire profesională, planurile de învățământ și curriculumul în vigoare, inclusiv curriculumul în dezvoltare locală (CDL) pentru stagiile de practică proiectate în colaborare cu unitatea de învățământ.

Pentru constituirea Consorțiului, având în vedere prioritățile identificate la nivelul regiunii Oltenia, au fost selectate o serie de domenii prioritare de acţiune, care se regăsesc în structura atelierelor de practică prevăzute în componența campusului și răspund nevoii de modernizare a infrastructurii în domeniul educației și formării profesionale și contribuie la îmbunătățirea nivelului de calificare.

Astfel, în cadrul acestui campus se vor amenaja și dota următoarele ateliere:

* Mecatronică
* Mecanică şi electromecanică
* Electrotehnică
* Automotive
* Aeronautică
* Turism și alimentație publică

În ceea ce priveste calitatea învățământului dual din Campus aceasta se va asigura prin:

* susținerea activităților educaționale de nivel liceal și terțiar în regim dual;
* activități de formare a resurselor umane, constând în personal didactic, tutori, formatori și care sunt necesare pentru pregătirea practică a elevilor, organizată la operatorul economic;
* asigurarea echipamentelor de lucru și de protecție pentru elevi, pe perioadele de formare derulate la agentul economic;
* asigurarea securității și sănătății în muncă a elevilor pe parcursul perioadelor de formare derulate la agentul economic;
* angajarea cheltuielilor necesare pentru asigurarea securității și sănătății în muncă, examinările de medicină a muncii și analize medicale obligatorii pentru elevi;
* angajarea cheltuielilor, dupa caz, pentru asigurări de răspundere civilă în cazul unor eventuale accidente, daune sau vătămări corporale generate în timpul pregătirii practice la operatorul economic, pentru elevi, în funcție de domeniul de activitate;
* asigurarea burselor pentru elevi și studenți;
* acordarea altor forme de sprijin materiale și stimulente financiare convenite prin contractul de parteneriat;
* asigurarea condițiilor necesare, precum dotări, materii prime, materiale consumabile, utilități și altele necesare pentru derularea probelor de admitere și a examenelor de certificare a calificării profesionale a elevilor, în funcție de locația convenită pentru organizarea acestora;
* asigurarea condițiilor necesare pentru evaluarea continuă a elevilor în cadrul pregătirii practice la operatorul economic;
* contribuții pentru îmbunătățirea dotărilor și a condițiilor de desfășurare a procesului de educație și formare profesională din unități și instituții de învățământ de stat acreditate.

Prin proiectul **” Campus Regional Oltenia pentru Învățământul Dual ”** se vor realiza următorii indicatori de rezultat:

|  |  |
| --- | --- |
| **Denumirea indicatorului de rezultat** | **Valorile propuse minime** |
| Calificări noi sau calificări revizuite/Consorțiu | 2 |
| Numărul elevilor înscriși în ruta duală completă/Consorțiu, respectiv la data finalizării proiectului | 200, din care |
| Numărul elevilor înscriși în ruta duală completă organizată în cadrul Consorțiului, proveniți din categoriile defavorizate, romă etc. | 50 |
| Numărul studenților înmatriculați la programele de studiu dezvoltate în parteneriat cu operatorii economici sau la programe de învățământ superior dual organizate în cadrul Consorțiului din care Numărul studenților înmatriculați la programele de studiu dezvoltate în parteneriat cu operatorii economici, sau la programe de învățământ superior dual organizate în cadrul Consorțiului, proveniți din categorii defavorizate | 100, din care  30 |
| Programe de studii universitare dezvoltate în rută duală | 1 |
| Coordonatori de practică formați pentru a derula activități în ruta duală | 5 |
| Tutori de practică, angajați ai operatorilor economici sau ai altor entități partenere, formați pentru a derula activități în ruta duală | 5 |
| Personal didactic din unitățile de învățământ și/sau din instituțiile de învățământ superior format | 20 |
| Campus profesional integrat dual (infrastructură mixtă pentru învățământul dual preuniversitarși terțiar)- clădiri eficiente energetic | 1 |
| Ateliere de practică digitalizate, dotate sau nou înființate constând în dotarea cu hardware și software | 1 |

**PREŞEDINTE DE ŞEDINŢĂ,**

**Lucian Costin DINDIRICĂ**